[{"text_idx": "#000001", "text": "Mo\u0303nus majutus Po\u0303lvas, mis sobilik nii peredele kui ka a\u0308rituristile"}, {"text_idx": "#000002", "text": "Rohelises va\u0308ikelinnas Po\u0303lvas asub Pesa hotell, mis oli taasiseseisvunud Eesti u\u0308ks esimestest renoveeritud hotellidest, kus olid olemas ko\u0303ik mugavused."}, {"text_idx": "#000003", "text": "Setomaalt pa\u0308rit mees Margus Timmo otsustas No\u0303ukogude aja lo\u0303pus koos partneritega Po\u0303lvas asuva Mehaniseeritud Ehituskolonni (MEK) u\u0308hiselamu renoveerida hotelliks, kuna nad vajasid kohta, kus majutada Soome jahituriste. U\u0308hiselt vo\u0303tsid nad Tartu Kommertspangast laenu, to\u0303id Soomest vajamineva sanitaar- ja ko\u0308o\u0308gitehnika, palkasid maineka sisekujundaja ning asusid oma visiooni ellu viima."}, {"text_idx": "#000004", "text": "Endine MEKi maja oli investeerijatele sobilik, sest see asus Po\u0303lva keskklinnas ning oli piisavalt suur, et vastata ka kahele teisele kriteeriumile: hoone oli sobilik a\u0308rimeeste vastuvo\u0303tmiseks ning piisavalt suur bussigruppide majutamiseks. Soov majutada a\u0308rimehi ta\u0308hendas seda, et algusest peale renoveeriti maja kolmeta\u0308rniliseks - igasse tuppa sai dus\u030cs\u030c ja muu vajalik."}, {"text_idx": "#000005", "text": "Kuna hotell planeeriti eelko\u0303ige jahimeestele, kujundati kogu sisemiljo\u0308o\u0308 loodusla\u0308hedaselt. Tubade seintele said jahimehe ja osava joonistaja To\u0303nu Tulevi pliiatsijoonistused loodusest, po\u0303randatele metssea nahad ja tubadesse ta\u0308ispuidust mo\u0308o\u0308bel. Siit sai hotell endale ka nime \u2013 Pesa \u2013 roheline ja loodushoidu toetav maja. 16. novembril 1991. a. majutas AS Kagureis Pesa hotelli esimese grupi bussireisijaid."}, {"text_idx": "#000007", "text": "Aastatel 1991-1995 olid Pesa hotelli klientideks peamiselt saksa ja soome jahituristid. Pesa restorani ja baari maitsvad toidud olid kuulsad nii la\u0308hemal kui kaugemal, kuid hotellis o\u0308o\u0308bijaid oli siiski va\u0308hevo\u0303itu. Tuli leida moodus eristuda teistest majutusasutustest"}, {"text_idx": "#000010", "text": "Ta\u0308pselt ei ole teada, millal valmistas Pesa esimese peolaua va\u0308ljapoole hotelli, kuid tellimusi hakkas tulema ja\u0308rjest rohkem. Seeto\u0303ttu loodi umbes ku\u0308mmekond aastat tagasi Kagureis OU\u0308 kaubama\u0308rk Pesa Catering."}, {"text_idx": "#000011", "text": "2008.a. omistati Pesa hotellile kvaliteedima\u0308rk \u201eMa\u0308rk kindlast arengust\u201d, mis viitab, et ettevo\u0303te on valmis klientide heaolu nimel ja\u0308rjepidevalt pingutama.\n2008.a. saadi hotellile veel teinegi ma\u0308rgis \u2013 rahvusvaheline keskkonnama\u0308rgis Roheline Vo\u0303ti."}, {"text_idx": "#000012", "text": "Lisaks rahvusvahelisele mo\u0303jule toetab hotell sellega ka Po\u0303lva maakonna arengustrateegiat, milles on oluline roll keskkonnasa\u0308a\u0308stlikkusel. Seda va\u0308ljendab ka maakonna tunnuslause \u201cRohelisem elu\u201d ja kvaliteedima\u0308rgis Po\u0303lvamaa Rohelisem ma\u0308rk."}, {"text_idx": "#000013", "text": "Juba mitmeid aastaid eelistab Pesa ko\u0308o\u0308k toitude valmistamisel kohalikelt ettevo\u0303tetelt ja talunikelt saadud toorainet. Restorani a la carte menu\u0308u\u0308s oleme kohalikul toorainel po\u0303hinevad road ta\u0308histanud Po\u0303lvamaa Rohelisema ma\u0308rgiga."}, {"text_idx": "#000014", "text": "Roogade suurepa\u0308rane kvaliteet ja esmaklassiline teenindus on to\u0303ena\u0308oliselt need po\u0303hjused, miks Pesa Cateringi tuntus ja mahud on ja\u0308rjest kasvanud. Pesa restorani ko\u0308o\u0308k on suurenenud koormusega ha\u0308sti hakkama saanud."}, {"text_idx": "#000015", "text": "Eesti Vabariigi 100. su\u0308nnipa\u0308eval Eesti Rahva Muuseumis pakkus Pesa restorani peakokk soolaseid suupisteid ko\u0303rvuti teiste Eesti parimate kokkadega. Oleme uhked, et meil oli selline au!"}, {"text_idx": "#000016", "text": "Pesa hotell va\u0308a\u0308rtustab ja\u0308tkuvalt keskkonnasa\u0308a\u0308stlikkust ja rohelist mo\u0303tteviisi. 2018.a. kevadel paigaldati hotelli lo\u0303unapoolsele fassaadile pa\u0308ikesepaneelid. Sama aasta su\u0308gisel valmis pubi Faasan asemele minispaa So\u0303star. Minispaa koos saunade, mullivanni ja valgusteraapiatoaga loob hotelli ku\u0308lalisele uued mugavused ja ajaveetmise vo\u0303imalused."}, {"text_idx": "#000017", "text": "Klientide rahulolu on hotellile va\u0308ga ta\u0308htis. Et luua o\u0303dusamat olemist renoveeriti 2019.a. su\u0308gisel Pesa hotelli trepikojad ja fuajee. Seega ja\u0308tkame keskkonnasa\u0308a\u0308tlikult, pakkudes samal ajal oma ku\u0308lalistele parimat kogemust."}]